Charlie Hebdo republică caricaturile cu Profetul Mahomed. Procesul masacrului începe azi.
Procesul masacrului de la Charlie Hebdo începe azi în Franța. Sunt judecați 14 complici ai teroriștilor care au atacat revista. Procesul vine la cinci ani de la masacru.
Se redeschide o rană veche în Franța. Începe procesul masacrului de la Charlie Hebdo.Doisprezece oameni au fost mitraliați acum cinci ani la Paris de extremiști furioși. Revista satirică publicase o caricatură cu profetul Mahomed.Teroriștii au deschis focul în redacție și i-au secerat pe jurnaliști. Peste două zile, un camarad al teroriștilor împușca oameni la întâmplare într-un magazin din apropierea redacției. Atacatorii au fost uciși de forțele de ordine și complicii lor sunt judecați astăzi.Lassana Bathily – supraviețuitor: "Sper că cei care au lucrat cu ei, care i-au ajutat cu bani, vor fi pedepsiți pentru ce au făcut. Este singurul lucru la care ne așteptăm."Charlie Hebdo a publicat din nou azi caricaturile lui Mahomed care a transformat revista în ținta jihadiștilor în ianuarie 2015. "Nu vom renunța niciodată ", a spus directorul săptămânalului satiric.